Factortamesagen
Factortamesagen (the Factortame case) henviser til en domsafsigelse af EU-domstolen i 1991. Den fik stor betydning, fordi den viste, hvordan Storbritannien måtte acceptere overherredømme fra EU og specifikt hvordan EU-domstolens afgørelser kunne trumfe national lovgivning i EUs medlemslande. Dommen underkendte paragraffer i den britiske Merchant Shipping Act fra 1988, som fastslog, at fiskefartøjer indregistreret i Storbritannien skulle være 75% ejet af britiske statsborger ligesom 75% af bådenes besætninger skulle være bosiddende i Storbritannien. Den britiske lov var beregnet på at forhindre, at udenlandske fiskere fik adgang til britiske fiskekvoter ved at registrere sig under britisk flag. Factortamesagen var ikke første gang EU domstolen havde trumfet britisk lov, men fordi den fik stor betydning for jobs i den britiske fiskerflåde gav den anledning til stor modstand og offentlig debat. Sagen har i eftertiden fået status som et vigtigt symbol på hvordan den britiske stat var underlagt EU.